Síðan þá höfum við farið ótal hringi í þeytivindunni . Jafnvægi einstaklingshyggju og félagshyggju riðlaðist og óheft nýfrjálshyggja með tilheyrandi einkavæðingu og afnámi eftirlits flæddi yfir samfélagið . Nýjar stjórnmálahreyfingar sem kenna sig við félagshyggju , svo sem Podemos á Spáni og Syriza í Grikklandi , hafa átt miklu fylgi að fagna . Þetta gerist þrátt fyrir að stuðningur við ríkisstjórnarflokkana sé ekki upp á marga fiska og að flestir landsmenn séu jafnaðarmenn í hjarta sínu . Það er ekkert undarlegt . Í kjölfar kreppunnar hefur umræða um jöfnuð og ójöfnuð farið á flug . Bent hefur verið á að ríkustu 1% jarðarbúa eigi 99% af auði heimsins . Allt þetta ætti að veita Samfylkingunni , sem ekki fyrir svo löngu bætti orðunum „ Jafnaðarmannaflokkur Íslands “ við nafn sitt , byr undir báða vængi . En Samfylkingin spólar bara og spólar með Árna Pál undir stýri . Mann sem er eins og klipptur út úr dúkkulísubók Blairistanna . Samfylkingin er með djúpar rætur og tengsl við verkalýðshreyfinguna ( sem virðist reyndar jafnsofandi og gagnslaus og flokkurinn ) og Samfylkingin gerir tilkall til þessa að vera jafnaðarmannaflokkur Íslands . Í litlu landi með fáa þingmenn og 5% þröskuld inn á þingið er ekki pláss fyrir annan jafnaðarmannaflokk . Líklegast virðist þó vera að flokkurinn haldi áfram að spóla sig niður í fenið . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .